**Ministru kabineta rīkojuma projekta „Par valsts budžeta finansējuma** **sadalījumu programmas „Latvijas skolas soma” īstenošanai 2018./2019.** **mācību gada otrajā semestrī” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par valsts budžeta finansējuma sadalījumu programmas „Latvijas skolas soma” īstenošanai 2018./2019. mācību gada otrajā semestrī” (turpmāk – projekts) izstrādāts, lai noteiktu finansējuma sadalījumu izglītības iestāžu, kuras klātienē īsteno vispārējās un speciālās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas (turpmāk – izglītības programmas), dibinātājiem (turpmāk – finansējuma saņēmēji). Programmas „Latvijas skolas soma” mērķis ir panākt, ka valsts noteiktā mācību satura un procesa ietvaros katrs izglītojamais klātienē pieredz, izzina un iepazīst Latviju, aptverot tradicionālās kultūras vērtības un mūsdienīgās izpausmes caur mūziku, skatuves mākslu, vizuālo mākslu, literatūru, kino, arhitektūru, dizainu, kultūras mantojumu, t.sk., nemateriālo, Latvijas vēstures un kultūrvides piemēriem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar Ministru kabineta 2016.gada 3.maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprinātā rīcības plāna 68.3.apakšpunkts.Likuma par budžetu un finanšu vadību 15. panta pirmās daļas 1. un 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Likuma par budžetu un finanšu vadību 15. panta pirmās daļas 1. un 2. punktu un Finanšu ministrijas 2018.gada 13.decembra rīkojumu Nr.472 „Par Pamatprincipiem valsts pagaidu budžeta 2019.gadam sagatavošanai un izpildei”, ja sākoties saimnieciskajam gadam, nav stājies spēkā gadskārtējais valsts budžeta likums, tiek nodrošināta iepriekšējā saimnieciskā gada valsts budžeta likumā noteikto budžeta politiku un nosacījumu izpilde nemainīgā līmenī, izņemot terminētus pasākumus, ja izdevumi nepārsniedz vidēja termiņa budžeta ietvara likumā attiecīgajam gadam noteikto maksimāli pieļaujamo valsts budžeta kopējo izdevumu apjomu katrai ministrijai un citai centrālajai valsts iestādei.Saskaņā ar likumu „Par vidēja termiņa budžeta ietvaru 2018., 2019. un 2020. gadam” Kultūras ministrijai 2019. gadā valsts budžeta apakšprogrammā 22.12.00 „Latvijas valsts simtgades programma” paredzēts finansējums 3 500 000 *euro* apmērā programmas „Latvijas skolas soma” ieviešanai un īstenošanai. Ministru kabineta 2018.gada 21.augusta noteikumi Nr.529 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2018.gada 1.septembra līdz 2018.gada 31. decembrim”, kas regulē finansējuma sadalījumu, zaudē spēku 2018.gada 31.decembrī vienlaicīgi ar likumu „Par valsts budžetu 2018.gadam”. Programmas „Latvijas skolas soma” mērķis ir nodrošināt, ka katrā mācību gada semestrī valsts noteiktā mācību satura un procesa ietvaros katrs izglītojamais piedalās vismaz vienā programmas „Latvijas skolas soma” pasākumā katrā mācību semestrī. Ņemot vērā, ka likums par 2019.gada valsts budžetu nestāsies spēkā 2019.gada 1.janvārī, lai nodrošinātu programmas „Latvija skolas soma” īstenošanas nepārtrauktību, turpinot 2018.gada budžeta politikas, un nodrošinātu rezultatīvo rādītāju sasniegšanu (katra izglītojamā dalība vismaz vienā programmas pasākumā mācību semestra laikā), ir nepieciešams noteikt valsts budžeta līdzekļu sadalījumu, kas atbilst vidēja termiņa budžeta ietvara likumā noteiktajam apmēram, to piešķirot līdz ar mācību gada semestra sākumu – 2019.gada 7.janvāri. Programmas pasākumu nodrošinātāji (teātri, muzeji, koncertorganizācijas u.c.) un finansējuma saņēmēji ir informējuši Kultūras ministriju, ka, lai nodrošinātu programmas mērķa sasniegšanu, tās jau savlaicīgi ir veikušas norišu plānošanu un biļešu rezervācijas izglītības iestāžu vajadzībām sākot ar 2019.gada 1.janvāri. Lai izglītības iestādes un to dibinātāji varētu segt uzņemtās saistības līdz ar mācību gada otrā semestra sākumu ir nepieciešams nodrošināt finanšu līdzekļu piešķiršanu. Projekts paredz noteikt: 1. valsts budžeta apakšprogrammas 22.12.00 „Latvijas valsts simtgades programma” finansējuma sadalījumu izglītības iestāžu, kuras klātienē īsteno vispārējās un speciālās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas, dibinātājiem programmas „Latvijas skolas soma” īstenošanai 2018./2019. mācību gada otrajā semestrī (projekta 1.pielikums). Finansējuma apmērs attiecīgajam finansējuma saņēmējam aprēķināts, reizinot 7 *euro* ar Valsts izglītības informācijas sistēmā ievadīto un apstiprināto izglītojamo skaitu atbilstošajās izglītības programmās attiecīgā dibinātāja izglītības iestādēs 2018.gada 1.septembrī;2. Kultūras ministrijai uzdevumu, pamatojoties uz savstarpēji noslēgtu finansēšanas līgumu par valsts budžeta līdzekļu piešķiršanu, nodrošināt projekta 1. punktā minētā finansējuma pārskaitīšanu biedrībām un komersantiem uz finansējuma saņēmēja kontu Valsts kasē, savukārt citām ministrijām, pašvaldībām un augstākās izglītības iestādēm finansējumu nodrošināt kā transferta pārskaitījumu.3. kārtību, kādā finansējuma saņēmēji sagatavo pārskatu par finansējuma izlietojumu laikposmā no 2019. gada 1. janvāra līdz 2019.gada 21.jūnijam un iesniedz to līdz 2019.gada 15.jūlijam elektroniski (projekta 2. pielikums) informācijas sistēmā „Ministriju, centrālo valsts iestāžu un pašvaldību budžeta pārskatu informācijas sistēma” (ePārskati), atbilstoši normatīvajiem aktiem par kārtību, kādā Valsts kase nodrošina elektronisko informācijas apmaiņu. Kultūras ministrija 2 nedēļu laikā pārbauda pārskata atbilstību un to apstiprina. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts izstrādāts, pamatojoties uz Izglītības un zinātnes ministrijas iesniegtajiem datiem par izglītojamo skaitu uz 2018.gada 1.septembri, notikušas konsultācijas ar Finanšu ministriju un Izglītības kvalitātes valsts dienestu, kā arī atsevišķiem pašvaldību programmas „Latvijas skolas soma” koordinatoriem. |
| 4. | Cita informācija | Lai nodrošinātu projekta 2.punkta izpildi, Kultūras ministrija slēgs līgumus par valsts budžeta finansējuma piešķiršanu, tajā iekļaujot šādas būtiskās līguma sastāvdaļas:1. līgumslēdzējpuses un to rekvizītus;
2. valsts budžeta finansējuma apmēru (atbilstoši projekta 1.pielikumam);
3. valsts budžeta finansējuma piešķiršanas mērķi: finansējumu piešķir izmaksu segšanai, kuras radušās no 2019.gada 1.janvāra līdz 2019.gada 21.jūnijam, par pasākumiem, kas dod iespēju pieredzēt mākslu un kultūru (skatuves mākslā, mūzikā, vizuālajā mākslā, literatūrā, dejā, arhitektūrā, dizainā un kino), kā arī izzināt vēsturisko mantojumu un radošās industrijas un kas atbilst vismaz vienai no šādām programmas saturiskajām jomām:
	1. Latvijas valstiskuma attīstības un saglabāšanas liecības;
	2. Latvijas kultūras vērtības un kultūras laikmetīgās izpausmes;
	3. zinātnes un inovāciju attīstība Latvijā;
	4. Latvijas daba un kultūrainava.
4. Attiecināmās izmaksas:
	1. pasākuma ieejas maksa un biļešu izdevumi izglītojamajiem un personām, kas pavada grupu, atbilstoši Ministru kabineta 2009.gada 24.oktobra noteikumiem Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos”;
	2. transporta izdevumi izglītojamo un personu, kas pavada grupu, atbilstoši normatīvajiem aktiem, kas nosaka pavadošo personu skaitu, nokļūšanai no un uz pasākuma norises vietu, atbilstoši Ministru kabineta 2009.gada 24.oktobra noteikumiem Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos”;
	3. ja pasākums notiek izglītības iestādē vai izglītības iestādes dibinātāja izvēlētā norises vietā (iespējami tuvu izglītības iestādei), pasākuma tehniskās nodrošināšanas izmaksas (piemēram, skaņas un gaismas aparatūra, materiāli radošajai darbnīcai) un pasākuma nodrošinātāja personāla atlīdzība (piemēram, atlīdzība māksliniekiem, samaksa tehniskajiem darbiniekiem), pasākuma nodrošinātāja transporta izdevumi, lai nokļūtu pasākuma norises vietā;
	4. programmas īstenošanai finansējuma saņēmējs nav tiesīgs piesaistīt izglītojamo vai to vecāku līdzmaksājumus.
5. Atskaišu par izlietoto finansējumu iesniegšanas termiņus un kārtību (saskaņā ar projekta 3.punktā noteikto kārtību) kādā finansējuma saņēmējs veic pārskaitītā finansējuma vai tās daļas atmaksu (mēneša laikā pēc attiecīga pieprasījuma nosūtīšanas dienas, ja finansējums nav izlietots vai tas nav izlietots atbilstoši līguma par valsts budžeta līdzekļu piešķiršanu nosacījumiem);
6. Citus nosacījumus, kas nepieciešami programmas veiksmīgai īstenošanai.

Programmas ieviešanā un īstenošanā Kultūras ministrija ir izstrādājusi metodisko materiālu, kā arī nodrošina informāciju par pasākumiem kultūras jomā <https://www.km.gov.lv/lv/kultura/kultura-timekli/projekti/kulturas-norises-berniem-un-jauniesiem> Finansējuma saņēmēji var izmantot minēto pasākumu apkopojumu, kā arī apmeklēt citus pasākumus, kas nav iekļauti minētā materiālā, bet atbilst programmas „Latvijas skolas soma” saturiskajiem kritērijiem.Papildus informācija par programmas „Latvijas skolas soma” īstenošanu pieejama: <https://www.lv100.lv/programma/latvijas-skolas-soma/>  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kuras klātienē īsteno vispārējās un speciālās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas, 231 640 izglītojamie šajās programmās, kā arī 177 šo izglītības iestāžu dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | Programmas kā ilgtermiņa sistēmiskas darbības turpināšana sniegs būtisku ieguldījumu zināšanu ekonomikai atbilstošas izglītības kvalitātes sekmēšanā, sabiedrības saskaņas veicināšanā un sociālās atstumtības mazināšanā, izrādot rūpes par bērniem un jauniešiem un izmantojot inovatīvus, pedagoģiski pamatotus paņēmienus jēgpilnai un izjustai valstiskās piederības sajūtas stiprināšanai un sabiedrības integrācijai visā izglītības sistēmā. Programma nodrošinās Latvijas vērtību un mūsdienīgo aspektu iepazīšanu klātienē, jēgpilnā un interaktīvā procesā, sniegs ieguldījumu arī 21.gadsimta pasaulei atbilstošas nodarbinātības sekmēšanā, t.sk., radošajās industrijās, starpnozaru un zināšanu pārneses projektos u.tml. Administratīvas slogs saglabājas Ministru kabineta 2018.gada 21.augusta noteikumos Nr.529 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2018. gada 1.septembra līdz 2018.gada 31.decembrim” paredzētajā apmērā. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  3 500 000 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 500 000 |  |  |  |  |  |  |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi | 3 500 000 |  0 |  0 |  0 |  0 |  0 |  0 |
| 2.1. valsts pamatbudžets |  3 500 000 |   |  0 |  0 |   |   |   |
| Kultūras ministrija 22.12.00 „Latvijas valsts simtgades programma” | 3 500 000 | -125 720 |  |  |  |  |  |
| Izglītības un zinātnes ministrija 02.04.00 Programmas „Latvijas skolas soma īstenošana” |  | 125 524 |  |  |  |  |  |
| Tieslietu ministrija 04.01.00 „Ieslodzījuma vietas” |  | 105 |  |  |  |  |  |
| Labklājības ministrija 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” |  | 91 |  |  |  |  |  |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X | 0 | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Saskaņā ar likumu „Par vidēja termiņa budžeta ietvaru 2018., 2019. un 2020. gadam” 2019.gadā  valsts budžeta apakšprogrammas 22.12.00 „Latvijas valsts simtgades programma” ietvaros saskaņā ar 2016.gada 13.decembra rīkojumu Nr.769 „Par Latvijas valsts simtgades pasākumu plāna 2017.–2021. gadam īstenošanai piešķirtā valsts budžeta finansējuma sadalījumu” programmas „Latvijas skolas soma” ieviešanai paredzēts finansējums 3 500 000 *euro*, no kuras 2018./2019. mācību gada otrajam semestrim finansējums sastāda 1 621 480 *euro,* finansējuma apmērs aprēķināts reizinot 7 *euro* ar Valsts izglītības informācijas sistēmā ievadīto un apstiprināto izglītojamo skaitu atbilstošajās izglītības programmās izglītības iestādēs 2018.gada 1.septembrī. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Kultūras ministrija plāno izstrādāt un līdz 2019.gada 1.februārim iesniegt noteiktā kārtībā Ministru kabinetā izskatīšanai grozījumus Izglītības likumā, paredzot pastāvīgu tiesību normu, kas paredz deleģējumu Ministru kabinetam noteikt kārtību, kādā aprēķina un piešķir valsts budžeta finansējumu programmas „Latvijas skolas soma” īstenošanai izglītības iestāžu, kuras klātienē īsteno vispārējās un speciālās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas, dibinātājiem, programmas attiecināmās izmaksas un finansējuma izlietošanas nosacījumus. Attiecīgu grozījumu izdarīšana Izglītības likumā samazinātu administratīvo slogu valsts pārvaldes iestādēm, kas tiek veltīts tiesību akta izstrādei, saskaņošanai un virzībai izskatīšanai Ministru kabinetā programmas īstenošanai katru finanšu gadu. |
| 2. | Atbildīgā institūcija | Kultūras ministrija |
| 3. | Cita informācija | Nav  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktu nav nodrošināma, jo projekts būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | 177 izglītības iestāžu dibinātāji, izglītības iestādes un Kultūras ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo sistēmu |
| 3. | Cita informācija | Nav |

Kultūras ministra vietā

tieslietu ministrs Dz.Rasnačs

Vīza: Valsts sekretāre D.Vilsone